Kamakura, Jaapani kunagine *šogunite residents, mis on andnud nime Kamakura  ajastule (1185-1392). Seda peetakse budismi kuldajastuks Jaapanis, mil kujunesid välja mitmed uued koolkonnad (*zen, *jōdo, *Nichireni koolkond jt) ning budism väljus valitsevate ringkondade raamest ja sai üldrahvalikuks religiooniks. Kamakura tuntumaid mälestusmärke on 13. või 14. saj püstitatud buddha *Amitābha (Amida) 13,35 m kõrgune pronksist hiigelkuju.